**Farské oznamy**

**Svätej rodiny Ježiša, Márie a Jozefa rok B- (31. 12. 2023)**

|  |  |  |
| --- | --- | --- |
| Pondelok | Slávnosť Panny Márie Bohorodičky | 8.00; 9.30 Oblazov; 11.00 |
| Utorok | Sv. Bazila Veľkého a Gregora Naziánskeho, biskupov a učiteľov Cirkvi | 7.00 |
| Streda | Najsvätejšieho mena Ježiš | 17.30 |
| Štvrtok | Za povolania na kňazský stav | 17.30 |
| Piatok | Zjavenie Pána | 17.00 |
| Sobota | Zjavenie Pána – prikázaný sviatok | 8.00; 9.30Oblazov 11.00 |
| Nedeľa | Druhá nedeľa po narodení Pána - Krst Pána- končí sa vianočné obdobie | 8.00;  9.30Oblazov;11.00 |

Dnes o 15.00 budeme mať ďakovnú pobožnosť na konci roka. Poukázanie na duchovný a ekonomický stav farnosti za tento rok, urobím v piatok na sv. omši.

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Spovedať budem pol hodinu pred každou sv. omšou a vo štvrtok od 16.00hod. v pastoračnom centre a v piatok od 16.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. **Táto adorácia nebude v kostole, ale v pastoračnom centre, tam budem vo štvrtok i spovedať a potom sa presunieme do kostola. Začneme o 9.00hod. a zakončenie bude o 17.00hod**. Zapísať na adoráciu sa môžete na stolíku vzadu. V piatok sa o 16.45 pomodlíme litánie k Božskému srdcu.

Kto by mal záujem o požehnanie domu, nech sa nahlási v sakristii.

Mladí muži, ktorí v sebe cítia povolanie ku kňazstvu, sa môžu formou prihlášky uchádzať o prijatie do Kňazského seminára sv. Gorazda v Nitre a zároveň na 6-ročné denné štúdium študijného odboru katolícka teológia. Zároveň ich prosím, aby to dali vedieť i na farský úrad.

Máte peknú skúsenosť s podomovou návštevou Kaplnky Panny Márie a naše skupinky sa rozrastajú. Rodina sa zhromaždí okolo Panny Márie a sa spolu modlí. Je pekné, že viete zavolať i susedov, a sa spolu modlíte. Kto by mal ešte záujem prijať Kaplnku Panny Márie domov, nech sa prihlási v sakristii. Vytvorili by sme novú skupinku.

V pondelok po sv. omšiach bude novoročná ofera.

Farský úrad v spolupráci s obecným úradom vás srdečne pozývajú na Trojkráľový koncert, ktorý sa uskutoční dňa 6.1. o 17.00 vo farskom kostole na ktorom nás poteší svojim spevom náš Gustáv Beláček so svojimi hosťami.

Ďakujem za vaše modlitby, za kvetinovú výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 15. Želám vám peknú nedeľu.